Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 446/13/8811	Trebišov, 30.8.2013
EEČ : 2-69-455-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Dňa 09.04.2013 v čase okolo 16.00 h došiel ku kovovej bránke rodinného domu č. 135/38 na ul. Hlavnej v obci Boťany, kde odcudzil o bránku opretý neuzamknutý dámsky bicykel zn. Liberta čiernej farby, čím takto svojím konaním spôsobil škodu XXXXX vo výške 55,- €, pričom obvinený dňa 28.01.2013 v čase o 12.30 h sa dopustil priestupku proti majetku podľa § 50 ods. 1 Zák. č. 372/90 Zb. o priestupkoch v znení neskorších predpisov, a to krádeže železných plechov z obvodu Vozňového depa XXXXX, za čo mu bola udelená železničnou políciou bloková pokuta nezaplatená na mieste vo výške 30,- €, č. bloku AB 18084987.

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
	Uznesením povereného príslušníka OO PZ XXXXX, sp. zn. ORP-546/KC-TV-2013 zo dňa 31.05.2013 je obvinený XXXXX stíhaný za prečin krádeže podľa § 212 ods. 2 písm. f Tr. zák. na tom skutkovom základe, ako je to uvedené vo výrokovej časti tohto uznesenia. Keďže obvinený bol odsúdený trestným rozkazom Okresného súdu Trebišov pod sp. zn. 3T 47/2013 zo dňa 02.04.2013 za prečin krádeže podľa § 212 ods. 2 písm. f Tr. zák. k súhrnnému trestu odňatia slobody v trvaní 1 rok a 6 mesiacov nepodmienečne, vyšetrovateľom bol upovedomený o tom, že jeho konanie bude posudzované ako prečin krádeže podľa § 212 ods. 2 písm. f, ods. 3 písm. b Tr. zák.

	Preskúmaním vyšetrovacieho spisu som zistil, že obvinený XXXXX bol odsúdený Okresným súdom Trebišov sp. zn. 3T 174/2011 rozsudkom zo dňa 19.04.2012 v nadväznosti na uznesenie Krajského súdu v Košiciach sp. zn. 5To 42/2012 zo dňa 22.11.2012 za prečin ublíženia na zdraví podľa § 156 ods. 1 Tr. zák. a iné k nepodmienečnému trestu odňatia slobody v trvaní 2 rokov, kde pre výkon trestu bol zaradený do ústavu so stredným stupňom stráženia.

	Trestným rozkazom Okresného súdu Trebišov sp. zn. 3T 47/2013 zo dňa 02.04.2013 bol odsúdený za prečin krádeže podľa § 212 ods. 2 písm. f Tr. zák. k nepodmienečnému trestu odňatia slobody v trvaní 1 rok a 6 mesiacov.

	Trestným rozkazom Okresného súdu Trebišov zo dňa 03.05.2013 pod sp. zn. 0T 87/2013 bol odsúdený za prečin krádeže podľa § 212 ods. 2 písm. f, ods. 3 písm. b Tr. zák. k nepodmienečnému trestu odňatia slobody v trvaní 1 rok a 8 mesiacov.

	Obvinený nastúpil na výkon trestu dňa 03.05.2013, pričom koniec trestu je 03.07.2018.  

	Podľa § 212 ods. 3 Tr. zák. za prečin krádeže môže byť uložený trest odňatia slobody v trvaní 6 mesiacov až 3 roky.  

	Vzhľadom k tomu, že obvinenému boli uložené tresty v súhrne 62 mesiacov, t. j. 5 rokov a 2 mesiace nepodmienečne, je trest, ku ktorému môže viesť trestné stíhanie v tejto trestnej veci, celkom bez významu už popri trestoch, ktoré boli obvinenému už uložené za iné činy.

Preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Miroslav Kohan
prokurátor